Diari Oficial de la Generalitat Valenciana


Sumari del DOGV 2087, del 18-08-1993 (1993/828950)

DECRET 127/1993, de 30 de juliol del Govern Valencià, pel qual es cedeix l'ús gratuït, per termini de deu anys, a l'Ajuntament de Castelló de la Plana, d'un terreny situat al camí d'En Riera de la ciutat esmentada.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/07/30/127/dof/vci/html**

### Dades del document

Número de DOGV
:   2087

Data del DOGV
:   18-08-1993

Secció del DOGV
:   DISPOSICIONS GENERALS

Número del document
:   1993/828950


Data del document
:   30-07-1993

Organisme emissor
:   Conselleria d'Economia i Hisenda

Tipus de document
:   Decret

Decret 127/1993, de 30 de juliol, del Govern Valencià, pel qual es cedeix l'ús gratuït, per termini de deu anys, a l'Ajuntament de Castelló de la Plana, d'un terreny situat al camí d'En Riera de la ciutat esmentada.  
Mitjançant interlocutòria del Jutjat de Primera Instància núm. 2 de Castelló de la Plana, de data 31 de maig de 1991, la Generalitat Valenciana fou declarada hereva abintestat dels béns de la Sra. Josefa Martorell Farcha, entre els quals es troba un solar situat en el camí d'En Riera de Castelló.  
L'Ajuntament d'aquesta ciutat ha sol·licitat, mitjançant acord plenari adoptat el dia 26 de febrer de 1993, la utilització del solar assenyalat per a la recepció d'abocaments que s'hi dipositarien, per a posteriorment ser retirats a l'abocador definitiu.  
D'acord amb el que disposa l'article 42 de la Llei de Patrimoni de la Generalitat Valenciana es considera justificada la utilitat pública i l?interès social de la finalitat per a la qual es destinarà l?immoble.  
Vist el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del Conseller d'Economia i Hisenda, i amb la deliberació prèvia del Govern Valencià en la reunió del dia 30 de juliol de 1993,  
DECRETE  
Article primer  
Cedir a l'Ajuntament de Castelló de la Plana; per termini de deu anys, l'ús gratuït de l?immoble següent:  
Parcel·la de terreny de 17.854 m2 de superfície, situada en el camí d'En Riera, partida de Sabatera, de Castelló de la Plana. Confronta: nord, en una línia de 157 m amb la parcel·la 40 del polígon 84; sud, en una línia de 127 m amb les parcel·les cadastrals 17 i 18 del mateix polígon; oest, en una línia de 135 m, amb la parcel·la 36-a i resta de la finca 19-a, aquesta última propietat de la Generalitat Valenciana.  
La parcel·la està formada per les finques cadastrals 38, 37-a i part de la 19-a, pertanyents al polígon 84, que consten inscrites a nom de la Generalitat Valenciana en el Registre de la Propietat de Castelló número 1, al tom 884, llibre 174, secció 1ª, folis 49, 61 i 53, finques 15.443, 15.455 i 15.447, respectivament.  
Aquesta cessió es fa amb l?única finalitat que l'Ajuntament de Castelló de la Plana utilitze el solar per a la recepció i selecció d'abocaments que s'hi dipositarien per a posteriorment ser retirats a l'abocador definitiu.  
Article segon  
La cessió queda condicionada a la realització d'un tancat continu format per mur de blocs de formigó de O?60 m d'alçada sobre cimentació de formigó en massa i sobre el mur de bloc, tela metàl·lica de 1'50 m d'alçada de filferro galvanitzat subjecta a picots de tub galvanitzat encastats en el mur. Igualment queda condicionada la cessió al fet que l'Ajuntament de Castelló de la Plana es comprometa a un sistema de vigilància i manteniment, subscrivint les garanties necessàries de consecució de les llicències i permisos oportuns exigits en matèria d'abocaments per la legislació vigent.  
Article tercer  
Una vegada transcorregut el termini assenyalat, l?immoble revertirà a la Generalitat Valenciana en condicions de ser destinat a usos agrícoles similars als actuals.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 30 de juliol de 1993  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
AURELIO MARTINEZ ESTEVEZ


Còpia Permalink ELI